Արագություն (ֆիլմ, 1983)

**«Արագություն»** (),  խորհրդային լայնաֆորմատ գունավոր գեղարվեստական ֆիլմ, որը բեմադրել է ռեժիսոր Դմիտրի Սվետոզարովը «Լենֆիլմ» կինոստուդիայում 1983 թվականին Վալերի Մուսախանովի՝ ավտոարշավների, մրցարշավորդների և մեքենաների մասին գրքի հիման վրա:

Ֆիլմի պրեմիերան ԽՍՀՄ-ում տեղի է ունեցել 1983 թվականի դեկտեմբերին։

## Սյուժե
Գրիշա Յակովլևը իր ամբողջ ազատ ժամանակը տալիս է ինքնաշեն մրցարշավային մեքենաների նախագծմանը և ավտոարշավներին մասնակցելուն (մրցույթից դուրս): Նրա տաղանդը նկատում է Լագուտինի ավտոմոբիլային ինստիտուտի դասախոսը և հրավիրում է իր մոտ սովորելու ու աշխատելու։  Լագուտինի բաժինը, որտեղ աշխատում է նաև ուսանողուհի Քրիստան, զբաղվում է տուրբոռեակտիվ քարշակով ռեկորդային մրցարշավային մեքենայի նախագծմամբ և կառուցմամբ, որի նախատիպի փորձարկումների ժամանակ վերջերս մահացել է Քրիստայի եղբայրը:

Քրիստան վաղուց սիրահարված է Լագուտինին, և նա վերջապես պատասխանում է նրան, բայց նրանց սիրավեպն ավարտվում է հազիվ սկսվելով՝ տարիքային զգալի տարբերության և կյանքի նկատմամբ տարբեր վերաբերմունքի պատճառով: Այս վեճի պատճառով Քրիստան հայտնվում է Գրիշայի անկողնում, ինչի համար անմիջապես զղջում է։

Փորձարկման օրը Գրիշան վարում է մեքենան և սահմանում արագության համամիութենական ռեկորդ։ Բայց Քրիստան խզում է հարաբերությունները նրա հետ, և Լագուտինը հայտնաբերում է, որ Գրիշան խաբեության է դիմել է և չի շտկել լուրջ թերությունը, որով ընդհանրապես չէր կարելի դուրս գալ մեկնարկի: Հիասթափված Գրիշան գործի է գցում անսարք մրցարշավային մեքենան և ջարդում այն՝ լուրջ վնասվածքներով հայտնվելով հիվանդանոց։

Մեկ տարի անց Գրիշան, որը թողել էր ուսումն ու ավտոսպորտը, աշխատում է որպես ավագ մեխանիկ ավտոսերվիսում, որտեղ նրան տեղավորել էր խորամանկ ուսուցիչ Լևկոն՝ տեսնելով նրա «ոսկե ձեռքերը»։  Գրիշան շատ լավ է վաստակում, իր համար գնել է կոոպերատիվ բնակարան, թանկարժեք կահույք և Էլեկտրոնիկա, հեղինակություն է վայելում մեքենաների սեփականատերերի շրջանում, բայց կարոտում է իր նախկին զբաղմունքը, թեև հերքում է դա։  Վթարի և անհեռանկարության պատճառով Լագուտինի բաժինը փակվել է, իսկ Քրիստան ուղարկվել է  աշխատելու մեկ այլ քաղաք։

Լագուտինը Գրիշային առաջարկում է նորից սկսել աշխատել մեքենայի վրա, նա խզում է կապը Լևկոյի և «ֆիրմաների» և հեռանում է Լագուտինի հետևից դեպի անհայտություն։

## Դերերում
* Ալեքսեյ Բատալով - Իգոր Վլադիմիրովիչ Լագուտին
* Դմիտրի Խառատյան - Գրիշա Յակովլև, երիտասարդ գյուտարար
* Մերլե Տալվիկ - Քրիստա Տամետ
* Վսեվոլոդ Շիլովսկի - Սերգեյ Տրոֆիմովիչ Լևկո
* Անգելինա Ստեպանովա - Ելիզավետա Ալեքսեևնա, Լագուտինի մայրը
* Բաադուր Ցուլաձե - Գուրամ Գորաձե
* Նիկոլայ Ֆոմենկո - էպիզոդ

## Նկարահանող խումբ
* Սցենարի հեղինակ՝ Մարիա Զվերևա, Վալերի Մուսախանովի պատմվածքի հիման վրա
* Ռեժիսոր՝ Դմիտրի Սվետոզարով
* Օպերատոր՝ Սերգեյ Աստախով
* Նկարիչ՝ Յուրի Պուգաչ
* Կոմպոզիտորներ՝ Անդրեյ Մակարևիչ, Ալեքսանդր Կուտիկով, Ալեքսանդր Զայցև
* երգերի տեքստի հեղինակ՝ Անդրեյ Մակարևիչ

Իգլա-09-SR անվան տակ ֆիլմում ներկայացված է ԽԱԴԻ ավտոմեքենաների շարքից  ԽԱԴԻ-9 ռեկորդային ավտոմեքենան տուրբոռեակտիվ շարժիչով։  Ֆիլմի նկարահանումները տեղի են ունեցել նաև Կիևի պոլիտեխնիկական ինստիտուտում։

## Ծանոթագրություններ

## Արտաքին հղումներ
* «Արագություն» ֆիլմը «Энциклопедия отечественного кино» կայքում

Կատեգորիա:1980-ականների խորհրդային ֆիլմեր
Կատեգորիա:1980-ականների ռուսերեն ֆիլմեր
Կատեգորիա:1983 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր